system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Bivolărie, Suceava?
assistant
Bivolărie (în germană Biwoleria, anterior Bivolăria Împărătească) este o localitate componentă a orașului Vicovu de Sus din județul Suceava, Bucovina, România. Populația localității Bivolărie este de 2959 locuitori.

Surse importante de apa 
Râul Suceava este un râu care străbate teritoriile Ucrainei și României, fiind afluent de dreapta al râului Siret.
Râul Măleasa Vicov este un curs de apă, afluent al râului Suceava ce traversează de la sud-vest la est localitatea Bivolărie.

Educație 
În Bivolărie există mențiuni potrivit cărora între anii 1922-1925 se înființează o școală primară într-o clădire a fostei herghelii de stat austriece. Școala avea patru săli la care se adaugă locuința directorului. Între anii 1959-1960 se amenajează o școală într-o clădire aparținând fostei fabrici de cherestea, fabrică aflată lângă Gara CFR Bivolărie. După anul 1966 se construiește actualul local al școlii Bivolărie.
În anul 2003 Școala Specială Bivolărie devine Grup Școlar Bivolărie Vicovu de Sus, pentru persoanele cu deficiențe. La Liceul Tehnologic Special Bivolărie sunt înscriși 180 de copii și tineri doar cu deficiențe de auz. Unitatea este continuatoarea Institutului de orbi și surdo-muți „M. S. Regina Maria” din Cernăuți și funcționează într-o fostă cazarmă austriacă din anul 1943, când s-a transferat de la Cernăuți.

Religie 
Lăcașuri de cult pentru ortodocși: 
 Biserica de lemn „Sfântul Nicolae” din Bivolărie (1861; biserica a fost adusă de la Gura Largului, comuna Poiana Teiului, județul Neamț, deoarece se ridica lacul de acumulare de la Bicaz în 1959, fiind refăcută în Bivolărie în anul 1960, când a fost sfințită).
 Capela ortodoxă Bivolărie (2003).

Lăcașuri de cult pentru baptiști: 
 Biserica baptistă Vicovu de Sus–Bivolărie (1972).

Lăcașuri de cult pentru penticostali:
 Biserica penticostală „Betleem” din Vicovu de Sus–Bivolărie (2003).

Orașe înfrățite 
 Cesson, Franța (1995)

Personalități
Ion Nistor (n. 4/17 august 1876, Bivolărie, Vicovu de Sus, Districtul Rădăuți - d. 11 noiembrie 1962, București), istoric și militant unionist bucovinean, membru al comitetului de organizare a Adunării Naționale de la Cernăuți, care a hotărât unirea cu România.

Obiective turistice 

 Biserica de lemn „Sfântul Nicolae” – lăcaș ortodox construit în anul 1861 și strămutat la Bivolărie de la Gura Largului, comuna Poiana Teiului, județul Neamț.
 Casa memorială „Ion Nistor” – muzeu memorial înființat în anul 1993 de Societatea pentru Cultura și Literatura Română în Bucovina și Primăria Vicovu de Sus, dedicat memoriei lui Ion Nistor (1876-1962), născut la Bivolărie.
 Centrul Cultural Româno-Francez „Bivolărie-Cesson” (prima vizită a delegației franceze la Bivolărie în Iunie 1990 și înfrățirea oficială celor 2 localități în 1995)

 Gara CFR Vicovu de Sus – construită în anul 1889 odată cu calea ferată Dornești – Gura Putnei – Nisipitu – Rusca – Seletin – Șipotele Sucevei – Izvoarele Sucevei (tronsonul Nisipitu – Izvoarele Sucevei a fost inaugurat în 1917).
 Trasee pentru drumeții Obcinile Bucovinei – Obcina Mare cu vârful Măgura Mică (atitudine 837 metri).
 Ruinele clădirii fostelor grajduri pentru bivoli din vremea domnitorului Alexandru cel Bun (1400-1432) – clădiri ce au funcționat mai târziu (1775-1918) ca herghelie de stat a Armatei Austro-Ungare (actualmente funcționează Căminul Cultural Bivolărie, Liceul Tehnologic Special Bivolărie, case locuit și alte construcții în apropiere).
 Ruinele clădirii fostei fabrici de cherestea din Bivolărie – aflată lângă Gara CFR Vicovu de Sus, folosită de către Imperiul Austriac pentru extinderea exportului de cherestea către Rusia. Fabrica a fost confiscată și mutată în întregime de URSS ca recompensă de război.
Liceul Tehnologic Special Bivolărie continuator a Institutului de orbi și surdo-muți „M.S. Regina Maria” înființat la Cernăuți în anul 1908 și transferat de la Cernăuți în 1943.

Bivolărie, Vicovu de Sus